Ek Het Vandag – hier "blok" ek!
Ek Het Vandag
‘n Belaglike tender op ‘n Harley ingesit… net omdat ek lus gehad het. Ek behoort more-aand teen die tyd te weet of dit aanvaar is.
Nou sal julle vra waarom? Wel soos julle weet let ek op na dit wat om my aan die gebeure is.
En die laaste tyd merk ek al hoe meer op my ouman, wat sy gat af werk om liggaam en siel aanmekaar te hou (ja, ja dan tender mens juis nie) loer al hoe meer na motorfietse, nie vrouens nie, maar motorfietse – hy sê hy kan die goed ry, ek twyfel sterk. Ek weet nie of dit soos fietsry is nie – as jy mos toentertyd kon fietsry kan jy vir altyd fietsry – dit gaan mos maar oor balans… dink ek. Ek weet hy het toentertyd, voor my tyd, wel hier en daar sy vriende sin gery, maar beslis nooit sy eie besit nie.
Nou ja, die ou fietsie se tender dokument het sommer so terloops voor my geland, en skielik sien ek in my geestesoog die ouman wat leep-oog na die tipe goed kyk, en ek dink by myself – dit kan seker nie kwaaddoen nie… hoop ek. Hy word hoeka vlg maand 60, aftershave vir so groot jaartal sal seker nie goed afgaan as geskenk vd jaar nie…dink ek.
En nou ja, as dit ‘n boo-boo is kan mens dit mos maar altyd weer herverkoop en dalk ‘n rand of twee daaruit maak…as my tender nie dalk bo die ding se huidige markwaarde is nie… want ek weet net mooi niks van motorfietse en hul pryse af nie. Behalwe dat my pa een van my seunsvriende se splinternuwe fiets tydens eksamentyd, toe ek nog op skool was, aan die brand gesteek het laataand omdat ek nie “booifrênds” kon entertain in eksamentyd nie. Iets waaroor ek nog tot op hede woedend vir hom is, omdat ek weet hy was “gin” niks nugter toe hy die bevlieging gekry het nie – net fris en sterk met ‘n baie dierbare skoolvriend, ene Walter soos in engels, want Walter was ‘n geniune soutie van wie ek baie gehou het.
Moenie iemand se hande te styf vashou nie, want dan voel hulle beklem en slaan op vlug. Hou dit net styf genoeg sodat hulle weet jy gee om - SB
die lewe en dit wat daarmee gepaardgaan
28 thoughts on “Ek Het Vandag”
Augustus 3, 2017 at 6:47 nm
Gaan jy daai ysterperd saam met hom opklim?
Hier "blok" Elanè
Augustus 3, 2017 at 6:53 nm
Anytime, want so te sê al my “booifrênds” het net dit as vervoermiddel gehad, en ek was dus uitgelewer aan hulle ryvernuf as jongmeisie as ons wou uitgaan.
Augustus 3, 2017 at 6:59 nm
avo jy! Ek sal net opklim as ek self kan bestuur – ek is ‘n baie senuagtige pasassier 😟
Augustus 3, 2017 at 7:20 nm
Oooo julle gaan baie pret hê
Augustus 3, 2017 at 7:35 nm
Nou toe, mag jou tender wen!
Augustus 4, 2017 at 7:18 vm
Jong, om eerlik te wees hoop ek nie daarvoor nie. Die wereld om my is stapelgek en lyk dit my dit tas my ook van tyd tot tyd aan.
Augustus 4, 2017 at 7:39 vm
Nou toe, kom ons kyk wat gebeur. Dis opwindend om soms iets lafs aan te vang.
Augustus 4, 2017 at 7:48 vm
Laat jy wyse dame, my glimlag v oor tot oor.
Augustus 4, 2017 at 7:55 vm
Wys, nogals! Suster! Wat sê jy nie alles nie! 🤣
Augustus 4, 2017 at 7:58 vm
Ek sê dit rerig nie maklik nie, maar met jou en Hester in hierdie virtual ruimte voel ek nogal bemagtig met my uitlatings, juis omdat julle objektief my kan aanspreek waar nodig. Ek hou daarvan.
Augustus 4, 2017 at 7:59 vm
Dankie! Ek voel geëerd. Xx
Augustus 4, 2017 at 8:19 vm
Terloops, hierdie wyse dame is bekend vir lawwe goed aanvang! 😱
Augustus 4, 2017 at 8:36 vm
maw sy lewe die lewe hierop aarde…ons BYBELSE-opdrag…
Augustus 4, 2017 at 8:38 vm
Augustus 3, 2017 at 8:52 nm
Jy wen regtig die prys vir ń skitterende vrou! “Go for it”. Hy gaan sy 60ste nooit vergeet nie. En onthou, Harties is die naweek-motorfiets mecca…
Augustus 4, 2017 at 7:32 vm
Onthou dit is net ‘n tender wat ek nou in retrospek hoop is nie die beste een nie. Ek dink hy moet maar self gaan koop- hy kyk in elk geval na die BMW fietse. Eish, maar ek sal seker teen die einde van die dag hoor of ons ‘n motorfiets ryker is.
Augustus 3, 2017 at 10:04 nm
Motorfiets ry is lekker. Dit laat mens so vry voel. Ek hou daarvan om te ry. Het ongelukkig baie lank laas gery. Ek is seker hy gaan in die wolke wees….
Augustus 4, 2017 at 7:25 vm
Ek weet, maar onthou hy sal van vooraf moet lisensie en al kry – en ek dink nou in retrospek dit is ‘n vroumens Harley, so ek begin so effens regret.
Augustus 4, 2017 at 9:22 vm
Double-cross the bridge when you get to it. Al was dit net ń goeie finansiële transaksie met ń paar Rand wins…. wie weet waarom dit op jou pad geplaas is….
Augustus 4, 2017 at 8:25 vm
Damn! Hier dag ek ons gaan foto’s van jou in hot leather sien terwyl jy die straat afjaag terwyl Born to Be Wild van iewers af blêr.
Oh well… Ek hoop jy wen die tender. Dis nogals awesome vir ‘n man as sy vrou hom so bederf!
Augustus 6, 2017 at 9:17 nm
Nou wonder ek wat het gebeur? Is julle nou Harley eienaars?
Augustus 6, 2017 at 9:22 nm
Klaarblyklik het die tenders Vrydag middag 5 uur tot ‘n einde gekom en sal ons deur die week hoor nadat al die tenders deurgegaan is. 😥
Augustus 10, 2017 at 5:55 nm
Baie dankie vir die idee om die motorfiets van die boyfriend aan die brand te steek 🙂 Ek tender sekerlik nou vir moeilikheid
Augustus 10, 2017 at 7:53 nm
Jou dogter sal jou vir altyd verwens… moenie die eers dink nie, never mind doen…
Augustus 10, 2017 at 8:46 nm
Ek sal dit nooit doen nie Elane, dit was ‘n flou poging tot humoristiese opmerking. Ek en my dogter se kerel kom goedd oor die weg en ek sal dit ook nie oorweeg om te doen indien ons nie goed oor die weg sou kom nie.
Ek het toe my gravatar foto ook verander.
Augustus 10, 2017 at 9:16 nm
Ek het dit so verstaan, jy het common sense 😉 😊
Augustus 16, 2017 at 10:37 nm
Agteros kom ook in die kraal. Maar eks nou nuuskierig. Het julle die motorfiets gekry?
Augustus 17, 2017 at 8:30 vm
Nope, toe nou nie (ek weet nie of dit geluk by die ongeluk is nie) – maar ek gaan die man aanmoedig om te gaan kry wat hy graag self wil hê. Ek sien hy is luuussss… ek hoop net nie daar is iewers ‘n mooi jong dame wat hy gou wil beindruk nie, maar ek twyfel darem sterk.